5 met ongeslypte diamante betrap | Maroela Media
5 met ongeslypte diamante betrap
Argieffoto van ongeslypte diamante ter illustrasie
Vyf verdagtes sal Maandag in die Touwsrivier-landdroshof in die Wes-Kaap verskyn nadat hulle vroeër vandeesweek met 11 ongeslypte diamante betrap is.
Volgens Mihlali Majikela, woordvoerder van die polisie, het lede van die gemeenskap Woensdagaand te wete gekom van 'n wit Volvo-vragmotor met vyf insittendes wat na bewering in die besit van ongeslypte diamante is.
Die lede van die gemeenskap het die polisie in kennis gestel wat op hul beurt die vragmotor omstreeks 21:25 op die snelweg naby 'n vulstasie afgetrek het.
Majikela sê die polisielede het die vragmotor deursoek en aanvanklik op een diamant onder 'n voetmatjie afgekom. Daar is egter ná 'n deeglike ondersoek op nog tien diamante beslag gelê wat in die voertuig se dieseltenk versteek was.
Die verdagtes, almal tussen die ouderdomme van 31 en 48 jaar oud, is op die plek in hegtenis geneem.
Volgens Majikela is daar toetse op die diamante gedoen om die egtheid daarvan te bepaal. Dié diamante is die ware Jakob hoewel die waarde daarvan nog nie bepaal is nie.
diamante Touwsrivier Wes-Kaap
4 konstabels vas vir 'aanranding' in polisieselle
Rietvlei se leeus grusaam gestroop
Dis klippe, los mense wat die goed probeer verkoop vir kos. Ten minste plunder en vermoor hulle nie ander om te oorleef nie. As ek een kry is hy myne.
Net 'n klein hoeveelheid diamant en goud smokkellaars word vasgetrek. Die swart mark is meer as R16 mijard. Die ongeluk is dat navorsers op die gebied beter inligting het as wat die SAPD het. Ons misdaadinteligensie is hopeloos.
Ek het nie n probleem met diamante nie ,dwelms is die euwel wat beveg moet word ,diamante is edelstene in die grond wie bepaal aan wie dit behoort?
Diamante is klippe waaraan mense waarde gegee het, dit is aardse goed nie dwelms wat menslik vervaardig word nie.
Het julle die vragmotor se olie afgetap en die olie-filter afgedraai ? …..dis die beste wegsteekplek ooit…baie oop ruimte in die olie-filter vir voorwerpe….en hulle kan nêrens heen gaan nie…wie in n padblokkade gaan nou die warm olie aftap en in die filter kyk ?